टीम इंडिया पर कहा- अहम मौकों पर अच्छा परफॉर्म नहीं करते, पर इस बार जीतेंगे
सौरव गांगुली ने कहा कि टीम इंडिया बड़े टूर्नामेंट के अहम मौकों पर अच्छा परफॉर्म नहीं कर पाती। वह बोले, 'ये मेंटल प्रेशर है, लेकिन एग्जीक्यूशन की कमी से होता है। खिलाड़ी मेंटली स्ट्रॉन्ग हैं। उम्मीद है इस बार हम चैम्पियन बनेंगे।' सौरव गांगुली ने
सौरव गांगुली ने उम्मीद जताई है कि वनडे वर्ल्ड में भारत और पाकिस्तान सेमीफाइनल खेलेंगे। उन्होंने कहा कि इस बार हमारे चैंपियन बनने के आसार हैं।
सौरव गांगुली शनिवार को 51 साल के हो गए हैं। सचिन तेंदुलकर ने उन्हें बर्थडे विश किया। उन्होंने दादा को दादी लिखा। कहा- दादी इकलौते इंसान हैं, जो अपना बर्थडे भी ऑफ साइड पर मनाते हैं। इससे जाहिर होता है कि उन्हें ऑफ साइड कितना ज्यादा पसंद है।
सौरव ने अपने बर्थडे पर एक ऐप लॉन्च किया है। जिसका नाम सौरव गांगुली मास्टर क्लास है। इसमें वे प्लेयर्स को क्रिकेट के बारे में बताएंगे। सौरव ने एक स्पोर्ट्स वेबसाइट को दिए इंटरव्यू में टीम इंडिया और वर्ल्ड कप के बारे में बात की।
इंटरव्यू में सौरव ने 3 मुद्दों पर अपनी राय रखी...
1. टीम इंडिया: खिलाड़ी मेंटली स्ट्रॉन्ग, इस बार उम्मीद है
पूर्व भारतीय कप्तान गांगुली बोले, 'हम अहम मौकों पर अच्छा परफॉर्म नहीं करते। मुझे नहीं लगता कि ये मेंटल प्रेशर है, लेकिन एग्जीक्यूशन की कमी है। टीम के सभी खिलाड़ी मेंटली स्ट्रॉन्ग है, उम्मीद है कि इस बार लाइन क्रॉस करेंगे। हम WTC फाइनल के लिए क्वालिफाई तो करते हैं, ये अपने आप में एक अचीवमेंट है। हमारे पास बहुत से अच्छे खिलाड़ी हैं, इस बार चांस भी है, उम्मीद है हम चैम्पियन बनेंगे।'
2. वर्ल्ड कप में घर का प्रेशर: ज्यादा दिक्कतें नहीं होंगी
भारत ने 2011 में पिछली बार वनडे वर्ल्ड कप होस्ट किया और उसे जीता भी। क्या कप्तान रोहित शर्मा और कोच राहुल द्रविड़ पर होम वर्ल्ड कप का प्रेशर रहेगा। इस पर गांगुली बोले, 'प्रेशर हमेशा ही रहेगा। पिछली बार जब देश में वर्ल्ड कप था, प्रेशर तब भी था। रोहित शर्मा ने 2019 में 5 शतक लगाए। प्रेशर तो रहेगा, लेकिन ये कोई परेशानी नहीं है। मुझे यकीन है कि टीम कोई रास्ता निकाल लेगी। राहुल द्रविड़ जब खेलते थे, प्रेशर तब भी था। अब जब वो कोच हैं तो उन पर टीम के अच्छे परफॉर्मेंस का प्रेशर है। ये कभी खत्म नहीं होगा, लेकिन इससे ज्यादा दिक्कतें भी नहीं होंगी।"
3. भारत-पाकिस्तान मुकाबला: PAK क्वालिफाई कर जाए तो अच्छा
इंटरव्यू में गांगुली ने वर्ल्ड कप में सेमीफाइनल की दांवेदार टीमें भी बताईं। वह बोले, 'कहना कठिन है, लेकिन ऑस्ट्रेलिया, इंग्लैंड और भारत। न्यूजीलैंड को भी कम नहीं मान सकते। मैं पाकिस्तान को मिलाकर पांच टीमें चुनूंगा। पाकिस्तान क्वालिफाई कर जाए तो अच्छा रहेगा, हमें ईडन गार्डन्स स्टेडियम में भारत-पाक सेमीफाइनल तो देखने को मिलेगा।'
ईडन गार्डन्स स्टेडियम में 16 नवंबर को वनडे वर्ल्ड कप का दूसरा सेमीफाइनल होगा, जबकि मुंबई में पहला सेमीफाइनल खेला जाएगा। भारत और पाकिस्तान के बीच लीग स्टेज का मुकाबला 15 अक्टूबर को अहमदाबाद में होगा। लेकिन गांगुली का मानना है कि दोनों टीमें सेमीफाइनल में भी भिड़ेंगी।
आपने खबर पूरी पढ़ी अब हमारे इस पोल में अपनी राय भी दे दीजिए...
